NaiveNeuron/SloPal huggingface dataset:
Martvoň, Anton, poslanec NR SR (2013-03-15):
Ďakujem pekne. Aj v zmysle tejto diskusie musím skonštatovať, že je to fakt otvorená odborná, áno, ťažká téma. Určite, pán poslanec Poliačik, dá sa súhlasiť v jednej veci, s ktorou aj otvorene súhlasím, je potrebné, aj v teórii, aj v praxi sa to často používa, rozlíšiť pojem medzi dílerom a užívateľom. Áno, podľa môjho názoru je to potrebné, Trestný zákon to priamo nevymedzuje alebo dostatočne to nevymedzuje ako také. Treba však poukázať na to, že je fakt veľmi ťažké posúdiť, že či ide o držanie, alebo nelegálnu držbu drogy, ktorá bude posudzovaná podľa § 171 ods. 1, teda do 10 dávok, a podľa § 172 ods. 1, teda nad 10 dávok. Je tam veľmi tenká hranica. Ono je to skonštatované aj v dôvodovej správe tohto návrhu, že závisí od kvality drogy, od osoby toho, čo tú drogu užíva, že či to pri niekom bude posudzované ako 9 dávok alebo ako 10 dávok. Ja čo chcem ale povedať, určite treba tvrdo trestať dílerov. Určite, možno aj v rámci tej kvalifikovanej skutkovej podstaty by to trebalo ešte viac upresniť, že díleri aby vedeli, že jednoducho sa im to, nikto sa s nimi babrať nebude. Ale na druhej strane fakt treba pomôcť mladým ľuďom, ktorí mnohokrát nevedia a tú drogu proste majú alebo im ju niekto dá. Ja dokonca si dovolím poukázať na to, že držanie drog je asi už v takej miere problémové, ako podávanie alkoholu mladistvým podľa § 175, kde je to dokonca odlíšené tým spôsobom, že taktiež tam možno dostať tri roky, ale vyžaduje sa sústavná činnosť, teda sústavné podávanie a vo väčšom množstve. Čiže možno aj na ten § 175 by sa trebalo pozrieť, lebo je to vo veľkej miere tiež a pácha to také isté škody ako tie drogy, keď niekto robí z mladých ľudí alkoholikov ako takých. Toľko z mojej strany.
Gabániová, Darina, poslankyňa NR SR (2014-11-10):
Ďakujem. Pani podpredsedníčka, ja mám výhrady voči, presne voči procedúre. Pretože pán poslanec Matovič reagoval na mňa a nie na faktické poznámky, na ktoré má slúžiť jeho prihlásenie sa pod tou faktickou poznámkou ako odpoveď na reakcie, ktoré si vypočul vo faktických. Ako si to dovolil stotožňovať ma vôbec s takýmto človekom!? (Prerušenie vystúpenia predsedajúcou.)
Šimečka, Michal, podpredseda NR SR (2024-06-13):
Ďakujem pekne. S faktickou poznámkou pán poslanec Muňko, nech sa páči.
Laššáková, Jana, podpredsedníčka NR SR (2013-06-25):
Nech sa páči, pani podpredsedníčka Jurinová, máte slovo.
Kalivoda, Peter, poslanec NR SR (2024-05-09):
Ďakujem pekne, pán predsedajúci. No, ako toto zhrnúť jedným slovom. Je to neskutočné. Kolegovia, je to naozaj, naozaj neskutočné, že vy máte tú odvahu postaviť sa sem pred toto plénum a rozprávať tu o dôvodoch na odvolanie pani ministerky Dolinkovej. Vy, za ktorých éry, pretože vy ste boli vo vedení ministerstva zdravotníctva za vlády OĽANO, keď bol minister pán poslanec Krajčí, vy ste boli, pán Stachura, štátny tajomník a pán kolega Dvořák bol, myslím, riaditeľ nejakej reformnej sekcie. No, to ministerstvo teda vyzeralo. Aj vaša stratifikácia nemocníc, kedy ste porušili pôrodnice v regiónoch, tu sa môžme primátorov spýtať, starostov, choďte sa tým ľuďom pozrieť do očí, choďte sa pozrieť tým ženám, kde mali rodiť tie ženy. Vy, čo ste robili personálne výmeny v rezorte, kde ste dali namiesto odborníčky, myslím, v Banskej Bystrici to bola profesorka Lapuníková, nejakého hutníka. Keď ste vymenili, keď ste vymenili, na Kramároch ste dali lesníka za riaditeľa fakultnej nemocnice. A v Poprade, kde, kde boli základnými, základnými rozhodovacími kritériami náboženská príslušnom k nejakej sekte a robili sa tam na takejto báze výberové konania, vy tu idete niečo vyčítať. Veď to je niečo neskutočné. Prosím, zamyslite sa nad sebou a vstúpte si v prvom rade do svojho svedomia, potom odvolávajte našu pani ministerku. Ďakujem. (Potlesk.)
M. Číž, podpredseda NR SR: (2007-03-28):
(Hlasovanie.) Prítomných 142 poslancov, za návrh 142 poslancov. Konštatujem, že tieto návrhy sme schválili. (Smiech a ruch v sále.) Poprosím o pokoj, aj keď mám porozumenie pravda, že smiech patrí aj to tejto sály. Pán spravodajca.
Žiga, Peter, podpredseda NR SR (2023-11-29):
S reakciou na faktické poznámky pán poslanec Grendel.
Pčolinský, Peter, podpredseda NR SR (2023-01-26):
Pán poslanec, prepáčte...
Viskupič, Jozef, poslanec NR SR (2015-05-27):
Takže mimo obviňovania sa, kto je a kto nie je na strane Enelu a štátu. Mňa možno z toho, on bol dlhý, ten prejav, a trošička náprava tých čísiel ma zaujala. Ale druhé ma zaujalo, že my by sme sa za štát mali zaujímať hlavne o tých 588 hroziacich miliónov, ktoré po takom tom kovbojskom čine prevzatia elektrárne Gabčíkovo môže nasledovať. Ak príde k tomuto zlému scenáru, tak mňa ako poslanca Národnej rady, ktorý má na mysli obhajobu verejného záujmu, zaujíma presne táto suma, aby, a môžeme sa baviť o spackanej, nedobrej privatizácii alebo lacno sprivatizovaného, lenže ak k 800 mil. zhruba privatizačného výnosu prirátame aj to, že Talianom bude priklepnuté 588 mil., tak potom sa bavíme o naozaj hazarde s touto republikou. A druhá vec, čo sa privatizácie týka, tak premiér tejto krajiny si v mnohých ohľadoch postavil kariéru na kritike privatizácie, a preto často spomínaná doprivatizácia Deutsche Telekomu mňa nenecháva chladným, pretože za 900-miliónový priamy predaj zostávajúcej časti privatizačný poradca zobral 700-tisíc euro. A privatizačný poradca radil, aby predali to, čo za Dzurindovej vlády sa predalo Deutsche Telekomu, aby to predal aj Fico. Čiže za čo zobral 700-tisíc eur?
Laššáková, Jana, podpredsedníčka NR SR (2014-07-04):
Pán poslanec Hraško, nech sa páči, máte slovo.
Krajniak, Milan, poslanec NR SR (2017-10-13):
Vážený pán podpredseda, vážené dámy a páni, využijem túto situáciu, keď sa v sále nachádzajú všetky tri najdôležitejšie právne kapacity poslaneckých klubov vládnej koalície, čiže pán poslanec Kresák, pán poslanec Bernaťák a pani poslankyňa Laššáková. A chcel by som sa opýtať, že či nie je ten čas zase po niekoľkých mesiacoch, že by niektorá z právnych noriem predložených opozíciou mohla prejsť do druhého čítania možno práve v tomto prípade, keďže sa jedná o zjavnú zábudlivosť zákonodarcu, keď ide len o to, že trestnosť alebo trestnoprávna zodpovednosť občanov u nás je posunutá na rok štrnásty, ale priestupok, to znamená policajt môže zavrieť štrnásťročného chlapca, ale pokutu mu môže dať až od pätnástich rokov. Myslím si, že je to taká technická vec, ktorá len napravuje zábudlivosť zákonodarcu a možno by práve bolo, bolo vhodné v tomto prípade ukázať to, že keď opozícia naozaj svoje právne normy prekonzultuje s najdôležitejšími právnymi kapacitami i odôvodní zákon účelne, tak možno by mohol prejsť do druhého čítania. Ďakujem pekne.
Zmajkovičová, Renáta, podpredsedníčka NR SR (2014-07-08):
Prerušujem rokovanie o tomto bode programu. Pán poslanec Hraško, procedurálny? Nech sa páči.
B. Bugár, podpredseda NR SR: (2003-09-09):
V. Béreš, poslanec: Sľubujem.  (Potlesk.)
Hrušovský, Pavol, podpredseda NR SR (2011-03-29):
(Hlasovanie.) 147 prítomných, 77 za, 69 proti, nehlasoval 1. Národná rada Slovenskej republiky vládny návrh zákona schválila. Ďakujem, pán poslanec Přidal.
Cséfalvayová, Katarína, poslankyňa NR SR (2018-11-28):
Ďakujem pekne za slovo. Martin, chcem ti poďakovať za vnesenie takej normálnej, racionálnej, racionálneho tónu do tejto diskusie, ktorá mi pripomína už niekoľko dní a týždňov hon na čarodejnice skôr. A chcela by som však reagovať na jednu konkrétnu vec, nie ti ju vytknúť, ale možno tak odporučiť, keď si hovoril o utečeneckej vlne, o ľuďoch, ktorí boli naozaj v neľudských podmienkach aj v Maďarsku, tiež som sa bola pozrieť na maďarsko-srbskej hranici, tiež som to videla na vlastné oči a tiež mi trhá srdce, rovnako ako mi trhá srdce, keď tu vôbec diskutujeme o tom, či pomôcť sýrskym sirotám, ktoré prišli o svojich rodičov kvôli vojne, a sú tu ľudia, ktorí sú schopní odmietnuť, aby sme ich prijali sem na Slovensko. Avšak v tejto diskusii je skôr kontraproduktívne spomínať utečencov, pretože tento kompakt je o legálnej, riadenej migrácii, tento kompakt je aj o Slovákoch, ktorí študujú, pracujú v Českej republike alebo v Spojených štátoch amerických, vo Francúzsku a inde. A práve tým, ak tam, ak tam budeme zamiešavať tému utečencov, ktorým sa bude venovať zvlášť úplne iný kompakt, a nechcem si teda predstaviť diskusiu, ktorá bude pri ňom, tak tým naháňame práve vodu na mlyn tým, ktorí prezliekajú tento nevinný dokument do niečoho, čo v skutočnosti nie je. Ďakujem pekne.
Krátky, Rastislav, poslanec NR SR (2023-12-08):
Ďakujem za slovo, pán predsedajúci. Myslím si, že je to veľmi príznačné, že opozícia sa v podstate vyjadruje k zákonu o environmentálnych záťažiach, o skládkach a o bordeli, ktorý tu zanechali nezodpovední. V niečom je to príznačné, keďže tu máme návrh, ktorý tiež by mal skončil na smetisku dejín a nie ísť do parlamentu, ale o tom bude ešte reč inokedy. Ja chcem reagovať na predrečníčku alebo vystupujúcu pani Remišovú. Sto miliónov metrov kubických znečistenia, a to je len teda vrakunská, vrakunský mrak znečistenia. Mimochodom, 2,5 kilometra, až takto veľký ten mrak je a Žitný ostrov, zásadná, kľúčová zásobáreň pitnej vody, jedna z najväčších, ak nie najväčšia v strednej Európe. A ľudí to trápi. Ľudí trápi to, že kto bude platiť za odstránenie týchto, týchto skládok. O tom je aj tento zákon. A tu treba podotknúť a naozaj oceniť v blahej pamäti Dušana Veliča, ktorý 239 miliónov eur, a pani Remišová to povedala, na tom rokovaní v tej deklarácii s Holandským kráľovstvom našli a priniesli a povedali, že už nič nebude brániť a nebránia, nebráni nedostatok finančných prostriedkov tomu, aby sa odstránila táto skládka vo Vrakuni. Takže 239 miliónov bola suma, ktorá je potrebná na to, aby sa táto skládka odstránila. To nie sú malé peniaze. Ak toto má štát hradiť zo svojho a nemá si to vymôcť od toho, ktorý za lacno kúpil pozemok nejaký, kde táto skládka je, tak je to škoda, obrovská škoda. A takýto mechanizmus by mal existovať a pán Taraba by nemal tento mechanizmus odstraňovať, ale ho opraviť a sfunkčniť. (Potlesk.)
Hudacký, Ján, poslanec NR SR (2014-07-02):
Ďakujem pekne, pani podpredsedníčka. Ja chcem poďakovať kolegovi Zajacovi, že zdôraznil fakt prípravy vodného diela Tichý Potok, kde sú zjavné predpoklady, že vláda, respektíve jej podriadená inštitúcia Vodohospodárska výstavba asi má záujem realizovať túto stavbu, opäť ďalší megalomanský projekt. V podstate ide tu o to, že na jednej strane týmto zákonom vytvárame predpoklady na to, aby sme mohli raz obchodovať s vodou. Či už je to tak alebo onak, v každom prípade tie povolenky, či to nazveme licencie alebo nejaké povolenia a tak ďalej, hovoria jasnou rečou o tom, že sa chystajú predpoklady na to, aby sa s tou vodou obchodovalo. A teda je tu aj určitý predpoklad z toho jednoznačne vyplývajúci, ako keby tej vody sme mali dosť. A na druhej strane ideme realizovať megalomanské dielo, aby sme zachytávali vodu a využívali ju v podstate na účely pre domácnosti preto, aby sme zabezpečovali pitnú vodu pre mestá a obce. Jednoducho je ťažko pochopiteľná takáto logika. A ja dúfam teda, pán minister, aj keď tu momentálne nie je, že prehodnotíte túto výstavbu a vlastne zakážete realizovať ten megalomanský projekt v obci Tichý Potok. Ďakujem pekne.
Grendel, Gábor, podpredseda NR SR (2021-01-14):
Ďakujem, pani poslankyňa, sedem faktických poznámok na vaše vystúpenie. Končím možnosť prihlásiť sa s faktickými poznámkami. Ako prvý pán poslanec Cmorej.
Kollár, Jozef, poslanec NR SR (2012-02-29):
Vážený pán predseda, dámy a páni, dovoľte, aby som predniesol pozmeňovací návrh k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 619. V čl. I. v bode 80 nadpis pod paragrafom znie: „Prechodné ustanovenia“, slová „do 29. februára 2012“ sa nahrádzajú slovami „pred dňom účinnosti tohto zákona“ a slová „po 29. februári 2012“ sa nahrádzajú slovami „po dni účinnosti tohto zákona“. 2. V čl. V sa slová „1. marca 2012„ nahrádzajú slovami „dňom vyhlásenia“. 3. V článku V sa slová „31. marca 2012„ nahrádzajú slovami „dňom vyhlásenia“. Odôvodnenie: Navrhujem, teda navrhuje sa úprava účinnosti návrhu zákona vzhľadom na zmeny a doplnenia vykonané v procese schvaľovania, navrhujem, za zjednotenie účinnosti ku dňu vyhlásenia. Ďakujem pekne.
Pleštinská, Zita, poslankyňa NR SR (2023-03-16):
Ďakujem pekne, pán predsedajúci. Som jednou zo štyroch navrhovateľov tohto návrhu zákona. Pred sedemdesiatimi rokmi 30. apríla 1946 vypravili z Bratislavy prvý transport Nemcov. V rámci princípu kolektívnej viny po druhej svetovej vojne sa začalo ich vysídľovanie z územia Slovenska zbaviť Slovensko Nemcov, Maďarov, Rómov bolo hlavnou témou spoločensko-politických rokovaní po skončení druhej svetovej vojny. Dňa 21. marca 1946 bola vydaná smernica k organizovanému odsunu Nemcov zo Slovenska a prvý transport z Bratislavy bol vypravený 30. apríla 1946. Do konca októbra 1946 odišlo zo Slovenska 42 450 osôb. Naša obec Chmeľnica v okrese Stará Ľubovňa sa zachránila, lebo veľká časť obyvateľov sa utekaním zachránila pred vysídlením. Museli utekať, aby zostali. Boli medzi nimi aj takí, ktorí boli vysídlení do Nemecka a 42 občanov bolo v ruských gulagoch. Myslím aj na svojho otca, ktorý bez ospravedlnenia a nikdy nikto mu nepovedal jediné slovo ´prepáč´, bol odsúdený nevinne na 25 rokov v ruských gulagoch, v ktorých strávil desať rokov. Celý život žil v traume, ťažké noci, fascinujúce v jeho knihe je návrat domov po desiatich rokoch, keď ho rodičia nečakali, lebo celých desať rokov nemali o ňom žiadnu správu, či žije. Verím, že aspoň po smrti týmto pamätným dňom mu povieme spoločne prepáč. Ďakujem. (Potlesk.)
Schlosár, Rastislav, poslanec NR SR (2018-02-14):
Vážený pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval návrh ústavného zákona v druhom čítaní do 13. marca 2018. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada vo všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu. (Ruch v sále.)
Grendel, Gábor, podpredseda NR SR (2021-05-13):
Tak sa hlásil aj pán spravodajca Krúpa, len som to nezaregistroval, ospravedlňujem sa. Takže nech sa páči, pán poslanec. (Reakcie z pléna.) No veľké tlačítko, tak. Nech sa páči.
Paška, Pavol, predseda NR SR (2013-03-20):
Ďakujem pekne. Faktické poznámky, páni poslanci Martvoň a Brixi. Končím možnosť sa prihlásiť. Pán poslanec Martvoň.
Horváth, Zoltán, poslanec NR SR (2011-05-19):
Ďakujem pekne. V rozprave boli podané dva procedurálne návrhy, najprv budeme hlasovať o prvom, kde bol podaný procedurálny návrh nepokračovať v rokovaní o návrhu zákona.
Chudík, Peter, poslanec NR SR (2018-05-23):
Vážený pán predsedajúci, vážené pani poslankyne, vážení páni poslanci, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny predložil spoločnú správu o prerokovaní predmetného materiálu vo výboroch. V súlade s rozhodnutím predsedu Národnej rady o správe a o činnosti komisára pre deti (tlač 902), rokovali dva výbory, a to výbor pre sociálne veci a ako gestorský výbor výbor pre ľudské práva a národnostné menšiny. Oba výbory svojimi uzneseniami zhodne odporúčali Národnej rade správu zobrať na vedomie. Gestorský výbor na svojej 41. schôdzi schválil uznesením č. 88 spoločnú správu výborov (tlač 902) a poveril mňa ako spoločného spravodajcu vystúpiť na schôdzi Národnej rady a uviesť spoločnú správu výborov a predložiť Národnej rade Slovenskej republiky návrh na uznesenie Národnej rady Slovenskej republiky. Tento návrh na uznesenie Národnej rady je v prílohe spoločnej správy a znie: „Národná rada Slovenskej republiky berie na vedomie Správu komisára pre deti za obdobie roku 2017.“ Vážený pán predsedajúci, skončil som, nech sa páči, otvorte rozpravu.
Laššáková, Jana, podpredsedníčka NR SR (2015-03-13):
Príjemné dobré ráno, vážené panie poslankyne, páni poslanci, otváram štvrtý rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci: Béla Bugár, Zoltán Daniš, Juraj Droba, Martin Fedor, Peter Fitz, Pavol Frešo, Dušan Galis, Peter Gaži, Ladislav Kamenický, Jozef Mihál, Svetlana Pavlovičová, Viera Šedivcová, Jana Vaľová, Péter Vörös a Ľubomír Želiezka. Na zahraničnej pracovnej ceste sú poslanci Národnej rady: Martin Fecko, Mikuláš Huba, Maroš Kondrót, Magda Košútová, Tibor Lebocký, Helena Mezenská, Ján Mičovský, Oľga Nachtmannová a Ľubica Rošková. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona je uverejnený ako tlač 1352. Spoločná správa výborov má tlač 1352a. Poprosím vás, pán minister hospodárstva, odôvodnite návrh zákona. Nech sa páči, máte slovo.
M. Hort, podpredseda NR SR: (2008-10-28):
A prosím teraz spravodajcu z výboru pre financie, rozpočet a menu poslanca Jozefa Ďuračku, aby informoval Národnú radu o výsledku prerokovania správy vo výbore. Pán spravodajca, nech sa páči.
Blanár, Juraj, podpredseda NR SR (2021-03-31):
Ďalší, pán poslanec Miroslav Suja, nech sa páči.
Hrušovský, Pavol, podpredseda NR SR (2010-08-05):
Pán poslanec, prepáčte, ale to nie je k programovému vyhláseniu vlády.
Grendel, Gábor, podpredseda NR SR (2020-05-15):
Prezentujme sa a hlasujme. (Hlasovanie.) Prítomných 119, za 82, proti 21, zdržalo sa 15, nehlasoval 1 poslanec. Konštatujem, že sme schválili vládny návrh novely zákona č. 355/2007 Z. z. o ochrane, podpore a rozvoji verejného zdravia. Kolegyne, kolegovia, vyhlasujem trojminútovú prestávku, po ktorej budeme pokračovať v rokovaní o správe o činnosti komisárky pre deti za rok 2019. (Prestávka.) (Po prestávke.)
Laššáková, Jana, podpredsedníčka NR SR (2015-04-15):
Pán poslanec Jasaň, nech sa páči.
T. Cabaj, podpredseda NR SR: (2009-09-10):
Otváram všeobecnú rozpravu. Konštatujem, že písomne sa do rozpravy neprihlásil nikto. Pani poslankyne, poslanci, kto má záujem sa do rozpravy prihlásiť ústne? Ústne sa do rozpravy hlási pán poslanec Martin Pado. Končím možnosť prihlásiť sa do rozpravy. Nech sa páči, pán poslanec, máte slovo.
Suja, Miroslav, poslanec NR SR (2021-04-01):
Od šestnástej neni nikde žiaden záber. Snažia sa dať nejaký priamy prenos, možno sú nejaké zostrihy z kamier, ale bohužiaľ, takto sme odignorovali pri takomto dôležitom bode a ľudia sa búria. Pozrite si siete, že toto je úmyselné z vedenia národnej strany, či z vedenia Národnej rady. Pán podpredseda, ja neútočím teraz na vás, ja len hovorím, čo ľudia píšu. Sú znechutení, že najprv sme im vypli zvuk a teraz sme im vypli aj obraz. Ako je to smutné, vážení kolegovia! (Krátka pauza, počas ktorej predsedajúci telefonoval služobným telefónom.)
Kaščáková, Renáta, poslankyňa NR SR (2016-10-27):
Ďakujem. Ja by som tiež chcela poprosiť pri tom prvom hlasovaní, to bolo hlasovanie č. 211, nezobralo mi hlasovacie zariadenie a chcela som byť „za“. Ďakujem.
Vitteková, Anna, poslankyňa NR SR (2015-12-21):
Teraz dajte hlasovať o pripomienke pod bodom č. 3. Odporúčanie výboru je neschváliť.
Kollár, Boris, poslanec NR SR (2018-12-03):
Hovoríte o povinnosti, ale vy váš sociálny balíček prenášate na obce a mestá. Oni budú musieť a oni budú mať s tým ten kritický problém. No a kritický postoj mojich kolegov neznamená, že odmietajú zákon ako celok. A ja pevne stojím za svojimi kolegami a ja si nikoho upratávať nemusím. To skôr vy si môžete upratať svojich ministrov, aby razili jednotnú líniu so stranou. Ďakujem.
Hort, Milan, podpredseda NR SR (2010-10-20):
Ďalej s faktickou poznámkou sa prihlásil pán poslanec Ivan Štefanec. Nech sa páči.
Hlina, Alojz, poslanec NR SR (2015-06-15):
Ďakujem pekne. Pripúšťam, pán Číž, že tá francúzština mi nemusela vyjsť, lebo, ako som na úvod povedal, nestihol som si pripraviť krátky prejav. Tak skúsim ešte raz prípadne. Morganovci boli, myslím, piráti, Kennedyovci pašeráci rumu, hej, proste nejako to vzniklo. Ale oni naozaj tie ďalšie generácie sa učili hrať na klavíri a po francúzsky, tej metafore podľa mňa chápete, že proste, že sa to lepšilo, hej. Ak naši oligarchovia zarobili a urobili peniaze v 90., v divokých 90. rokoch, už hrajú na klavíri? Majú aspoň snahu sa učiť hrať na, stále som v tej metafore, alebo pokračujú v tom, lebo im to dovolíme? Jeden tu povie, že ide učiť Rakúšanov, jak sa má podnikať tým ich systémom, druhý tu splieta, jak zdaňovať na Cypre, tretí robia záchody policajtom za predražené – hrajú už na klavíri? To som chcel tým povedať, viete. To je v tej, a viem, že tomu chápete, tej metafore. Ale ešte jednu takú poznámku si neodpustím, že jak ste spomínali to fabulovanie, že teda, že pripúšťate, že potom, no normálne na úrovni béčkového filmu z Venezuely, že teda už potom vedeli, že sú dekonšpirovaní, čiže už potom fabulovali. Ale som čakal len, kedy poviete, že vtedy, keď sa tam zaplietol ten sex. Lebo vždycky ten sex je vždycky dobre na odvedenie pozornosti, to mi už len tam chýbalo, že by ste to tak a to by podľa mňa zaznelo, viete, a malo by to taký sense, takú významnú (zasmiatie sa rečníka), lebo bol tam sex, všetko tam bolo a možno tam naozaj prišiel len kvôli tej dekonšpirácii a obrane voči tomu, že čo vlastne sa tam povedalo, tak niekto povedal, dajte tam sex. No, ale, viete, to je položartom, polovážne. Položartom, polovážne. Naozaj riešime, čo s touto krajinou, či sa idú hrať, idú učiť po francúzsky a na klavír, alebo chcú zostať tam, na čom vyrástli.
Pellegrini, Peter, podpredseda NR SR (2020-07-07):
Pán poslanec Tomáš.
Šeliga, Juraj, podpredseda NR SR (2020-09-18):
Ďakujem pekne, pani spravodajkyňa. Otváram rozpravu. Pán poslanec Dostál, nech sa páči. Uzatváram možnosť prihlásiť sa do rozpravy. A nech sa páči, máte priestor.
Szalay, Tomáš, poslanec NR SR (2023-12-13):
Ďakujem veľmi pekne za slovo. Ďakujem Marekovi Krajčímu za jeho príspevok do rozpravy a upozornil na tému poplatkov v zdravotníctve, ktoré ale nie sú medzi tými valorizovanými poplatkami v návrhu konsolidácie a nie sú tam preto, lebo sa tvárime, že poplatky v slovenskom zdravotníctve neexistujú. Ale oni existujú. Ten rastúci rozsah problémov už identifikoval napríklad eurobarometer v roku 2022, podľa ktorého sa 9 % pacientov na Slovensku stretlo s nejakou požiadavkou na extra platby alebo dar lekárovi, zdravotnej sestre alebo nemocnici, čím sa Slovensko umiestnilo v Európskej únii na treťom, treťom mieste od konca. Moja bývalá kolegyňa z reformného tímu Rudolfa Zajaca Heňa Tulejová aj so svojím tímom urobili peknú analýzu, videl som ju na niekoľkých konferenciách tento rok, myslím, že aj Marek Krajčí na nejakých bol, v máji a júni 2023 robili prieskum a konkrétne štyria z desiatich pacientov, ktorí navštívili špecialistu, ako je napríklad kardiológ, diabetológ, gynekológ s výnimkou zubárov, štyria z desiatich pacientov zaplatili nejaký poplatok a v priemere tí, ktorí platili, zaplatili až 17 eur za návštevu. U všeobecných lekárov platili dvaja z desiatich a platili v priemere desať euro za návštevu. Čiže my tu poplatky máme, akurát sa ich bojíme nahlas pomenovať. Poplatky v zdravotníctve sa využívajú v mnohých krajinách, ale vždy sú regulované a je stanovený ochranný limit na maximálnu sumu, ktorú pacient môže zaplatiť za rok. Keďže tá konsolidácia v zdravotníctve nevieme veľmi presne, ako bude vyzerať, mám obavy, že poplatky u lekárov budú valorizované živelne. Ďakujem za pozornosť.
Pellegrini, Peter, predseda NR SR (2023-11-16):
Pán poslanec Krajčí.
Laššáková, Jana, podpredsedníčka NR SR (2015-09-29):
Príjemné dobré ráno, vážení páni poslanci, otváram ôsmy rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Eva Hufková, Anton Martvoň, Jozef Mihál, Ivan Švejna. O ospravedlnenie neúčasti z dôvodu práceneschopnosti požiadal poslanec Dušan Čaplovič. Na zahraničnej pracovnej ceste sú poslanci Otto Brixi, Martin Fronc, Darina Gabániová, Pavol Goga, Helena Mezenská a Oľga Nachtmannová. Pristúpime k prvému čítaniu o návrhu poslancov Národnej rady Slovenskej republiky Ľubomíra Petráka a Igora Chomu na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov . Návrh zákona je uverejnený ako tlač 1689, návrh na jeho pridelenie na prerokovanie výborom je v rozhodnutí č. 1749. Dávam slovo poslancovi Ľubomírovi Petrákovi, aby návrh zákona uviedol. Nech sa páči, pán navrhovateľ, máte slovo.
Glváč, Martin, podpredseda NR SR (2016-06-07):
Pani poslankyňa Vaľová.
Blaha, Ľuboš, podpredseda NR SR (2024-01-11):
Pán Šipoš, venujte sa predrečníkovi, ďakujem.
Plevíková, Zuzana, poslankyňa NR SR (2024-09-20):
Ďakujem za slovo, pán predsedajúci. Pani poslankyňa, pani kolegyňa, vám sa čo stalo? Akože pýtam sa to v súvislosti s tým, že mne to trošku akože pripomínalo vystúpenie pána poslanca Joža Pročka. Akože najmä zo začiatku ja som tu skoro prišla o sluch. A ešte v rámci aj toho, že my sme vlastne na ústavnoprávnom výbore túto správu prerokovávali, vy ste sa kľudne pýtali, každý vlastne opozičný poslanec alebo aj koaličný sa pýtal otázky. Pán generálny prokurátor to xy-krát všetko vysvetľoval, na čo ste narážali, a teraz asi bude vysvetľovať asi stotridsiatypiatykrát to isté. Tak sa pýtam, že kde sa stala chyba. A tiež súhlasím s tým, že teraz sa jedná o správu za rok 2023, že či keď sa bude jednať o správu za rok 2024, si tu dáme to isté repete a budeme sa opäť a zase opakovať a zacyklíme sa v tom. A nesúhlasím s tým, že robíte z generálneho prokurátora politika. Vy robíte z generálneho prokurátora politika a robíte z Generálnej prokuratúry všeobecne politický orgán, nie nezávislý orgán. A to sa mi vôbec nepáči, ako na toto narážate. A už len preto, pretože vy chcete a vy očakávate niečo od Generálnej prokuratúry, Generálna prokuratúra to, samozrejme, nerobí a vám to všeobecne vadí. A ešte dodám, že vy máte čo najmenej hovoriť o prieťahoch všeobecne. Vy ste tu zaviedli súdnu mapu, kde prieťahy v konaniach sú na súdoch neuveriteľné vďaka tejto súdnej mape. Sudcovia majú čo robiť, ja im to vôbec nezávidím. Koľko bolo na chodbách, čierne vrecia a iné. Takže máte čo najmenej hovoriť o prieťahoch. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Ďakujem pekne, aj za ten záujem ešte raz. Vážený pán poslanec, už som časť tej témy popísal, ale dodám aspoň niekoľko ďalších pohľadov, ktoré sa týkajú elektronického obstarávania alebo elektronických aukcií. Takýmto spôsobom je možné obstarávať v prípadoch, ak je predmet zákazky možné jasne a jednoznačne definovať, teda hlavne ide o tovary a služby. V prípade investičných akcií nie je možné uplatňovať takýto postup obstarávania. Formu elektronického obstarávania organizácie podriadené ministerstvu dopravy, výstavby a regionálneho rozvoja v tomto roku už úspešne realizovali vo viacerých prípadoch a naozaj sme začali od augusta výrazne šetriť oproti často vami predražených tendroch. V niektorých prípadoch, pri niektorých komoditách alebo službách až o 600 %, až o 600 %. V budúcnosti ju budeme používať najmä pri zabezpečení tovarov a služieb, kde väčší počet zúčastnených subjektov môže ponúknuť nižšiu cenu. Pri obstarávaní investičných celkov ako je výstavba diaľnic, rýchlostných ciest, ciest prvej triedy budeme postupovať klasickým verejným obstarávaním, kde chceme posilniť jeho transparentnosť. Opakujem, transparentnosť, nie prípady, kde vyhrá často najdrahšia ponuka, ktorá dosahovala niekedy až dvojnásobok oproti najlacnejšej. Transparentnosť je niečo, čomu sa Slovensko naozaj potrebuje hlbšie učiť, lebo v minulosti práve v oblasti dopravy toto slovo ako keby absentovalo. Chcem vás ubezpečiť, že tak ako sme začali v auguste na železniciach elektronickými aukciami, tak ich budeme ďalej rozširovať. Používame samozrejme aj rokovacie konanie, kde sa s už vybraným dodávateľom snažíme nájsť ďalšie úspory a lepšie podmienky pre Slovensko. Nemusím vám snáď pripomínať, že práve v takomto procese sa nám pri tom spomínanom úseku, ktorý sme v novembri zahájili, čo sa týka výstavby pri Studenci na Spiši podarilo ďalej znížiť cenu o zhruba 10 %. Opakujem, čo už som vlastne vyjadril predtým, že transparentné obstarávanie a dobre pripravené podmienky sú základom pre dobré dohody, výhodné investovanie a kvalitné stavby. Toto je záujem ministerstva, aj Slovenskej republiky. Verím, že v tomto úsilí nájdeme podporu tých, ktorí zmýšľajú rovnako. Ďakujem pekne.
Šipoš, Michal, poslanec NR SR (2021-11-11):
Ďakujem pekne, pán predsedajúci. Na základe dohody troch poslaneckých klubov, OĽANO, SaS, SME RODINA, navrhujem, aby do ukončenia 48. schôdze Národnej rady Slovenskej republiky mohli rečníci, spravodajca a navrhovateľ v rozprave aj počas hlasovania vystupovať zo svojho miesta v poslaneckej lavici. Odôvodnenie. Vzniknutá... (Prerušenie vystúpenia pre poruchu zariadenia.)
Kazda, Radovan, poslanec NR SR (2022-03-24):
Ďakujem. Pán poslanec Szőllős, zhodneme sa v tom, že dosť nám na tej petícii vadilo práve ten, to číslo 10 %. Bol to asi, myslím, že v podstate jediný dôvod, pre ktorý som tú petíciu aj ja nepodpísal, lebo v zásade s tými ostatnými bodmi sa stotožňujem. Chápem to ako z hľadiska autorov, teda signatárov petície, že to bol, mal to byť nejaký, nejaký signál niečoho, že tiež to asi nevnímali ako že ultimatívnu záležitosť, ale skôr mohli možno argumentovať nejakými príkladmi zahraničných krajín, kde funguje veľmi dobre manažment ochrany prírody a tam aká je miera týchto území. Som za to, aby ochrana prírody bola riadnou ekonomickou hodnotou. Ona už aj je ekonomickou hodnotou, len treba ju priniesť do praxe, treba vyberať vstupné za vstup do chránených území. To je absolútne legitímna požiadavka. Ja dokonca sa domnievam, že ekonomickou hodnotou je aj zber húb a takisto by sa mohlo stať predmetom nejakej obchodnej výmeny, to znamená, že vyberať povedzme vstupné aj za zber húb. Takisto si myslím, že pokiaľ by sme zaviedli tento mechanizmus ekonomický do toho, tak aj tá kvalita ošetrovania lesných ciest, turistických trás by bola oveľa lepšia. Takisto by bol vytvorený oveľa lepší komfort pre návštevníkov parkov, čo sa týka lavičiek, čo sa týka povedzme rozhľadne, lebo to býva vo veľkej, vo väčšine prípadov hlavným cieľom práve takýchto turistických trás, dostať sa niekde a mať tam výhľad a nie zalesnený kopec. Takže som za to, aby sa stala ekonomickou hodnotou, pretože podmienky na to sú.
Laššáková, Jana, podpredsedníčka NR SR (2013-09-05):
Príjemné dobré ráno, vážení páni poslanci, otváram tretí rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Jaroslav Baška, Juraj Droba, Vladimír Jánoš, Ľudovít Kaník, Ivan Mikloš, Magdaléna Vášáryová. Pokračujeme v prerušenej rozprave v prvom čítaní o vládnom návrhu zákona o príspevku pri narodení dieťaťa, tlač 649. Pán minister Ján Richter už zaujal svoje miesto, aj pán spravodajca Ján Podmanický. Do rozpravy sú ešte, sú ešte písomne prihlásení poslanci Ľudovít Kaník, Július Brocka a Alojz Hlina. Ľudovít Kaník je ospravedlnený z dnešného rokovacieho dňa. Dávam teraz slovo pánovi poslancovi Brockovi. Nech sa páči, pán poslanec. (Pokračovanie rokovania o vládnom návrhu zákona o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov , tlač 649.)
Hrnčiar, Andrej, podpredseda NR SR (2019-09-12):
Jedna faktická poznámka, pán poslanec Zelník.
Mihál, Jozef, poslanec NR SR (2016-10-19):
Dobre, dobre. Ďakujem pekne, pani predsedajúca, pani predsedkyňa, ďakujem za slovo, tiež som predbehol čas. (Smiech v sále.) Vážený pán minister, vážené panie kolegyne, kolegovia, vážení prítomní, len naozaj pár slov. Využijem možnosť vystúpiť v rozprave. Sme v prvom čítaní, čiže, samozrejme, za predpokladu, že zákon prejde do druhého čítania, je čas sa neskôr ešte baviť o nejakých tých pripomienkach. Chcem povedať len pár myšlienok. Samotný zákon vlastne prináša rôzne technické vylepšenia, ktoré ukázala prax, že sú potrebné. Ja osobne by som z tohto pohľadu so zákonom súhlasil a nemal by som žiadny problém, ale dve výhrady predsa len mám. Po prvé, tak ako ste sa, pán minister, mediálne vyjadrili, pripravujete zrušenie maximálnych vymeriavacích základov v zákone o zdravotnom poistení. Ak sa to naozaj stane, tak po prvé, je to neférové robiť to cez pozmeňovacie návrhy poslancov, dokonca takto avizované dopredu. Neférové preto, pretože takto závažné zmeny jednoducho musia byť konzultované v riadnom procese legislatívnom, či už v pripomienkovom konaní, alebo potom na tripartite so zástupcami zamestnancov a zamestnávateľov, ktorých sa to týka... (Hluk v sále, prerušenie vystúpenia predsedajúcou.)
Pellegrini, Peter, predseda NR SR (2015-11-25):
O vystúpenie teraz v zmysle rokovacieho poriadku požiadal pán podpredseda Národnej rady Slovenskej republiky pán Figeľ. Nech sa páči, máte slovo.
Sulík, Richard, predseda NR SR (2010-11-30):
Ďakujem pekne. Prerušujem rokovanie o tomto bode programu. V skrátenom legislatívnom konaní budeme rokovať v druhom čítaní o vládnom návrhu zákona, ktorým sa mení zákon č. 497/2009 Z. z. o štátnom rozpočte na rok 2010 . Vládny návrh zákona je pod tlačou 172, spoločná správa výborov má tlač 172a. Prosím podpredsedu vlády a ministra financií Ivana Mikloša, aby vládny návrh zákona odôvodnil. Poprosím spoločného spravodajcu, aby zaujal miesto. Nech sa páči.
Novotný, Viliam, poslanec NR SR (2014-03-28):
Ďakujem pekne všetkým, ktorí na mňa reagovali. K pánovi poslancovi Hambálkovi chcem povedať len toľko, že presne rovnako sme uvažovali aj my so spolunavrhovateľmi. Hľadali sme tú optimálnu verziu, že či vieme odlíšiť, kto tam parkuje, aby sa to vzťahovalo len na pacientov. Ako potom zabezpečíme údržbu toho parkoviska? Preto sme, hovoríme len o verejných parkoviskách, ktorých by sa to malo týkať, alebo parkovísk, ktoré majú zdravotnícke zariadenia, ktorých zriaďovateľom je štát, samosprávny kraj alebo obec. Aj o tých hodinách sme hovorili, bola aj taká pracovná verzia, že povedzme prvé tri hodiny bezplatne. Ísť takým tým hypermarketovým modelom k tomuto. Dokonca aj taký návrh sme analyzovali, že by povedzme ten, ktorý bol u lekára, mal nejaké potvrdenie. Čiže bolo by to spoplatnené, ale on by neplatil, lebo by mal takéto nejaké potvrdenie. Ale narážali sme potom na problém, ako to celé uchopiť, poviem to veľmi otvorene, a som rád, že diskutujeme, lebo tento problém tu máme a tie poplatky sú naozaj niekedy nehorázne na týchto parkoviskách bezprostredne pri zdravotníckom zariadení, že by sme museli otvoriť veľmi veľa zákonov. Zvolili sme povedzme takú najtransparentnejšiu formu toho riešenia, ideme cez zdravotnícky zákon, lebo riešime zdravotnícke zariadenie. V zdravotníckych zákonoch sú zadefinované zdravotnícke zariadenia aj poplatky a povýšili sme alebo zaradili sme poplatok za parkovanie pri zdravotníckom zariadení medzi služby súvisiace s poskytovaním zdravotnej starostlivosti. Takže ide o filozofiu toho, ako sme k tomu pristúpili. Súhlasím s tým, že sa dá zvoliť aj iná filozofia, ale hlavne čo je dôležité, že to potrebujeme riešiť. Dnes máme tu takéto riešenie a myslím si, že je to riešenie, ktoré by mohlo v praxi fungovať. Ďakujem pekne. (Potlesk.)
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o návrhu postúpiť tento návrh zákona do tretieho čítania. (Hlasovanie.) Prítomných 138 poslancov, za 101, proti 19, zdržalo sa 17, 1 nehlasoval. Sme v treťom čítaní , otváram rozpravu v rámci tretieho čítania. Pýtam sa, kto sa hlási do rozpravy? Pán poslanec Baránik asi nie, je to omyl, takže nikto. Vyhlasujem rozpravu za skončenú. Nech sa páči.
Glváč, Martin, podpredseda NR SR (2018-10-17):
Lebo poslanci majú len hodinu. Tak ja vás poprosím.
Hraško, Igor, poslanec NR SR (2013-03-26):
Ďakujem pekne, pán predsedajúci. Podávam spravodajskú informáciu, vážené kolegyne, kolegovia, k návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov (tlač 413). Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Igora Matoviča na vydanie predmetného zákona o voľbách do Národnej rady Slovenskej republiky. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený poslanecký návrh zákona spĺňa z formálnoprávnej stránky všetky náležitosti. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Predkladaný návrh zákona nezakladá žiadne vplyvy na štátny rozpočet, rozpočet verejnej správy a na podnikateľské prostredie ani vplyvy na životné prostredie a ani na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
Jurinová, Erika, podpredsedníčka NR SR (2014-02-11):
S reakciou na faktickú poznámku pán poslanec Štefanec.
Ivan, Miroslav, poslanec NR SR (2019-04-05):
Pokúsim sa veľmi rýchlo za dve minúty, keď nie, potom si zoberem slovo. Pani kolegyňa Sárközy, ja, samozrejme, nechcem bagatelizovať tie tabule národnostných menšín alebo názvov v jazyku národnostných menšín, povedal som to k tej téme železničnej infraštruktúry, ale viem aj o tom, že mnoho starostov týchto obcí sa vyjadrovalo vtedy, boli by sme radšej, keby do našej obce bola nová linka zavedená vlaková ako, ako len tabule. Pán Hrnčiar, vám som aj včera k tomu povedal, k tej dlhovej brzde, v diskusii v televízii, v čase, kedy sme tu mali predložený návrh na uvoľnenie dlhovej brzdy z tých projektov, ktoré v tom zozname boli, bolo pripravených do výstavby, na ktoré peniaze sa žiadali od poslancov, 10 km diaľnic. Takže to bol aj základný dôvod, prečo sme to odmietli. Pán Antal, dva a pol roka; ja si myslím, že dva a pol roka pôsobenia pána Érseka na funkcii ministra je dostatok na to, aby si hneď v prvých sto dňoch kvantifikoval najväčšie problémy, ktoré sú na, v jeho rezorte, a keby sa od začiatku venoval týmto problémovým úsekom, predovšetkým tomu Višňovému napríklad, tak by určite mal viac informácií. A ja si myslím, že v tomto prípade jednoducho sa celý tento prípad unáhlil, mal sa do toho viacej vložiť a bol by to, bol by to vyriešil lepšie. Máme skúsenosti alebo príklady z Českej republiky, kde sa podobné niečo prihodilo, keď z konzorcia jeden skrachoval, minister vyvolal stretnutie s veľvyslancom krajiny daného člena konzorcia, našli dohodu, nakoniec ten obchvat, konkrétne Třinca, sa podarilo dokončiť. Čiže tu sa žiadalo len to, aby minister do toho viac, viac, viac vstúpil. Viac potom teda; ako vidím, nestíham; potom v rozprave.
Laššáková, Jana, podpredsedníčka NR SR (2013-10-30):
Na vystúpenie pána poslanca s faktickými poznámkami traja páni poslanci, pán poslanec Osuský, Vašečka a Bugár. Končím možnosť prihlásiť sa s faktickými poznámkami. Nech sa páči, pán poslanec Osuský.
Huba, Mikuláš, poslanec NR SR (2014-11-10):
Ďakujem pekne za slovo. Pán poslanec Blaha, v úvode svojho vystúpenia ste apelovali, predpokladám, že na celú túto snemovňu, aby sme spoločne bojovali proti klientelizmu a korupcii. Ale veď práve s týmto cieľom bola zvolaná táto mimoriadna schôdza. Len na ťahu je teraz SMER – SD, aby urobil konkrétne kroky, aby predložil konkrétne dôkazy, že to s bojom proti korupcii, klientelizmu, tunelovaniu verejných financií, schránkovým firmám a podobne myslí vážne. A ja som presvedčený, že väčšina informácií a indícií, ktoré tu odzneli počas tejto dlhej schôdze, by mohli a mali SMER-u – SD, ktorý je momentálne pri moci, v prípade, že to, čo ste tu tvrdili, ste mysleli vážne, len pomôcť. Nechcem byť príliš naivný a robiť si ilúzie, že SMER – SD urobí niečo kvôli opozícii alebo len preto, že ho o to opozícia žiada, ale mal by to urobiť kvôli občanom tejto krajiny. A znova opakujem, SMER – SD skoncentroval v tomto štáte takmer absolútnu moc a je na ťahu. A som presvedčený, že to, čo odznelo na tejto schôdzi, vám môže len pomôcť, ak to myslíte úprimne s tým, čo ste povedali.
Laššáková, Jana, podpredsedníčka NR SR (2013-04-16):
Ďakujem pekne za slovo. Vážený pán predseda, dávam procedurálny návrh, aby sme o návrhu skupiny poslancov Národnej rady Slovenskej republike na prijatie uznesenia Národnej rady Slovenskej republiky k prehlbujúcej sa nezamestnanosti na Slovensku a k zhoršovaniu podmienok pre tvorbu pracovných miest na Slovensku rokovali aj po 19.00 hod. vrátane záverečného hlasovania o návrhu uznesenia. Ďakujem pekne.
Laurenčík, Milan, podpredseda NR SR (2020-07-10):
Ďakujem. Pán poslanec Ján Kerekréti.
Blanár, Juraj, podpredseda NR SR (2022-06-22):
Pán poslanec Mazurek, môžete reagovať na faktické poznámky.
Krúpa, Juraj, poslanec NR SR (2020-04-24):
Ďakujem. Pán poslanec Blanár, ja síce nie som členom zahraničného výboru, ale bol som sa na tom poslednom zasadnutí pozrieť, vypočuť si, čo sa tam rozprávalo, a tie veci, ktoré ste tu nastolili, boli jasne vysvetlené aj pánom ministrom, aj ďalšími, keď tam boli proste rôzne otázky. A mal som taký dojem, že všetky tie veci jednoznačne, sa, sa mi zdalo, že ste pochopil, ale zdá sa mi, že asi nie. Alebo to je ďalší, taká, taký pokus o sebaprezentáciu sa a urobenie si ho, nejakého videjka, aby ste si mohli kopnúť do tejto vlády. Zároveň, keď sa pozrieme trošku do minulosti, tak sa zamyslite nad tým, že ako vyzerala vaša zahraničná politika. Miestami bola až groteskná. Keď si pozrieme, že keď si spomenieme, ako ste vy útočili na vlastného ministra. Ľudia z vašej vlastnej strany naňho útočili. Ako sa chodili hlavní predstavitelia tohto štátu klaňať do akýchkoľvek Tatarstanov a kade. Ako to všetko vyzeralo celé rozhárané, ako ste sa hádali o zahraničnej politike, nikomu nebolo jasné, kam patríme, išli sme raz doprava, raz doľava. A vy nám vyčítate, že my nejakým spôsobom tu sme nejakí akože nejasní v našom zahraničnopolitickom orientovaní alebo že sú tam nejaké nejasnosti pre vás? Tak, prosím, najprv sa zamyslite nad sebou. Zároveň, keď tu hovoríte o neja..., o nejakej servilite voči Spojeným štátom, tak mám dve otázky: Prvá. Kto schválil nákup amerických F-16, ktoré nás budú stáť vyše dvoch miliárd? Ktoré nám teraz budú chýbať v čase korony a v tejto kríze. Kto to schválil? Kto to pretlačil? A druhá je. Keď už sa tu bavíme o tej servilnosti voči Spojeným štátom. Ináč vy dobre viete, že opozícia to jasne kritizovala, je, že čo všetko ste boli ochotní urobiť pre všelijaké PR. Čo, čo spravila predošlá vláda alebo vláda ešte Fica zato, aby sa mohla odfotiť s Barackom Obamom? Koľko tých chlapcov z Guantánama... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-06-20):
To sa našli teda. (Smiech v sále.) Pán poslanec Baránik, s reakciou na faktické nech sa páči.
Zajačik, Vladimír, poslanec NR SR (2021-11-23):
Nuž, pán Eštok Šutaj alebo Šutaj Eštok, prepáčte, naviažem na pána Kremského. Viete mi povedať, koľko prednostov okresného úradu, okresných úradov na Slovensku má stranícku knižku, tú správnu stranícku knižku, ako ste hovorili vy? Ja vám viem odpovedať hneď z voleja, ani jeden. A potom ste hovorili o milenkách, hovorili ste o bratrancoch, sesterniciach a neviem, všetkého možného. Áno, práve týchto ideme vymeniť, lebo tí tam boli práve preto daní, že boli vašimi milenkami, sesternicami, bratrancami a neviem čo všetkého možného a absolútne nerozumejú tej problematike, o ktorej sa hovorí a ktorú by mali, ktorej by mali rozumieť. A po ďalšie, sú tam takí, ktorí zámerne sabotujú chod okresných úradov. Niečo o tom viem, lebo v mojom okrese sa to presne toto takto deje. Takže len toľko k tomu. Určite tí ľudia, ktorí pracujú a teraz spolupracujú a robia si svoju robotu, nebudú vymenení. Budú tí, ktorí všetko sabotujú a nerozumejú práci, ktorú by mali vykonávať. Ďakujem.
B. Bugár, podpredseda NR SR: (2002-04-10):
Pán poslanec Švantner.
Jurinová, Erika, podpredsedníčka NR SR (2013-12-18):
Budeme informovať pána predsedu. Zatiaľ teda si myslím, že by schôdza mohla pokračovať. Dorokujeme tento bod. (Nesúhlasná reakcia z pléna.) Je pravda, že v rovnaký čas je zvolaný, alebo si poslanci urobili iný program ako program Národnej rady, a to znamená, prerušujem schôdzu a ideme informovať pána predsedu. (Prestávka.) (Po prestávke.)
Bugár, Béla, podpredseda NR SR (2018-05-15):
Prezentujme sa a hlasujme o tomto návrhu. (Hlasovanie.) Prítomných 141 poslancov, za 105, proti 20, 16 poslancov sa zdržalo hlasovania. Konštatujem, že sme v treťom čítaní , otváram rozpravu v rámci tohto čítania. Konštatujem, že nikto sa nehlási do rozpravy, ktorú teraz uzatváram. Nech sa páči, môžme.
Vášáryová, Magdaléna, poslankyňa NR SR (2014-02-07):
Chcela som sa vám poďakovať, pán poslanec, pretože tým pár ľuďom, čo tu sedíme, ste pripomenuli tú atmosféru, v ktorej sme tu diskutovali, keď sa tento zákon prijímal. Ja som si spomenula, ako som stála tam, kde ste teraz vy stáli a dokazovala som, že o občianstvo neprídu ľudia, ktorí budú, hlavne tí, ktorí budú žiadať o občianstvo v Maďarskej republike, ale že prídu mladí ľudia, ktorí práve získavali občianstvo v Británii alebo v Austrálii, alebo v Spojených štátoch a tak ďalej, a tak ďalej. Tu nejde o to, aby som teraz hovorila, že vidíte, mala som pravdu, ale pamätám si ten cynický smiech, ten absolútne cynický smiech, ktorý z lavíc poslancov HZDS, SNS a SMER-u komentoval moje vystúpenie. A kladiem si otázku, ako sa cítia, ak vôbec majú ešte nejaké svedomie, ako sa cítia títo ľudia, ktorí sa vtedy tak cynicky smiali nad osudom iných ľudí? Ako sa cítia? Môžu slušne sa správať voči svojim deťom a spávať pokojne, keď robia a hlasujú za takéto nezmysly? Nielen nezmysly, ale odnímajú, svojím hlasom odnímajú príslušnosť k štátu. Môžu vôbec normálne spávať?
Viskupič, Marián, poslanec NR SR (2021-02-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru NR SR pre financie a rozpočet a Ústavnoprávnemu výboru NR SR. Za gestorský výbor navrhujem Výbor NR SR pre financie a rozpočet, zároveň odporúčam, aby výbory prerokovali uvedený návrh ihneď. Prosím, dajte o tomto, vážený pán predseda, hlasovať.